सब कुछ धुंधला है।
अजीब सा, धुएँ जैसा धुंधला।
कोशिश करो, मैक्सीन।
मैं केवल कोशिश ही तो करती हूँ।
मैं केवल उन लोगों में शमिल होना चाहती थी।
इस दुनिया में कुछ बनना चाहती थी।
लेकिन जब एक औरत नाम कमाना चाहती है, तो उसमें एक दिक़्क़त होती है।
और वह दिक़्क़त होती है बाकी सारे लोग।
जूलिएट मैक्डैनियल की पुस्तक मिस्टर एंड मिसेज़ अमेरिकन पाई
पर आधारित
पाम रोयाल
पाम बीच,1969
वह सीज़न की शुरुआत थी।
वे उतावले महीने जब सबसे अमीर लोग पाम बीच पर आकर
एक पीपे में केकड़ों की तरह मिलते थे।
सवाल यह है कि मुझे किस केकड़े ने काटा?
क्या वह...
एवेलिन रॉलिन्स थी,
स्व-नियुक्त रानी मधुमक्खी
और बच्चों के कैंसर के खिलाफ़ लड़ाई में दिग्गज विरोधी?
उनकी हिमायत ने उन्हें सुपरस्टार बना दिया था।
कैंसर बाल संस्था
नौ साल से लगातार साल की सर्वश्रेष्ठ स्वयंसेविका बन रही थी।
मैं एक विनम्र स्वयंसेविका हूँ।
एवेलिन रॉलिन्स साल की सर्वश्रेष्ठ स्वयंसेविका
या वह डायना डॉनाह्यु थी?
डायना डॉनाह्यु : शहर की नई रानी?
राजदूत की पत्नी।
तुम्हारा दिन अच्छा हो।
क्लब में मिलती हूँ।
वह मिस एवेलिन का ताज लेने के लिए तैयार थी...
अगर उसकी वासना बीच में न आती।
वह "द शाइनी शीट" की कोई भी महिला हो सकती थी।
वह विधवा, जो शैंपेन के ग्लास की तरह नशीली थी।
या अरबों की विरासत की मालकिन जिसके पास तीन करोड़ चिल्लर थे।
और एक गुंडा पति था।
यहाँ एक पुरानी कहावत है : जब आप पहली बार पाम बीच आते हैं
तो आपको लगता है कि आप सबसे बूढ़े और सबसे अमीर हैं
और फिर आपको एहसास होता है कि आप सबसे जवान और सबसे ग़रीब हैं।
मुझे पाम बीच आए हुए दो ही हफ़्ते हुए थे।
लेकिन मुझे पहले से पता चल गया था कि पाम रोयाल, दुनिया का सबसे विशिष्ट क्लब,
मेरी जगह वहीं थी।
केकड़े जाएँ भाड़ में।
आपकी ग्रासहॉपर।
आख़िरकार तुम्हें क्रीम डे ककाओ मिल ही गया।
हमने किसी को लेने भेजा था।
तो, इसे ही मैं कहती हूँ, "ज़रूरत से ज़्यादा मेहनत करना।"
रुको। तुम नहीं चाहते कि मैं इसके लिए दस्तख़त करूँ?
क्या कहा?
- क्या मैंने राज़ खोल दिया? - एक तरह से।
तुम्हें यक़ीन नहीं होगा।
पैरी ने कहा कि औरतें दौड़ती हुई ओक रूम में आईं,
मेज़ पर बैठने की माँग की, कहा कि वह उनका अधिकार है।
वह लंच केवल पुरुषों के लिए होता है।
मैं अलग बैठने का समर्थन करती हूँ।
हमारे निजी चेहरों के लिए निजी जगहें, मै यही कहूँगी।
अगर महिला संसार का 1969 में यह हाल है,
तो सोचो 1970 में क्या होगा?
साम्यवादी लोग।
देवियों, एक देश हार सकता है। कोई भी ख़ूबसूरत चीज़ सुरक्षित नहीं है।
पाम बीच आख़िरी अमेरिकी आश्रय है, देवियों।
अगर सब बर्बाद हो गया, तो मैं भागकर कैप्री चली जाऊँगी और यह देश मुझे भुला सकता है।
मुझे ज़्यादा नम्र समय की याद आती है
जब एक औरत की ख़ुद को शर्मिंदा करने की क्षमता इतनी बेबुनियाद नहीं थी।
सच कहा।
मिसेज़ निक्सन ने अपनी राय दी, कहा कि औरतों के पास पहले से समान अधिकार हैं।
उन्हें बस अपने अधिकारों का उपयोग करने की ज़रूरत है।
बिल्कुल। तुम्हें पता था कि वह एक टीचर थी?
हाँ, पैट निक्सन,
राष्ट्रपति की पत्नी बनने से पहले। एक टीचर थी।
अद्भुत।
उन्होंने उस निचले स्तर से ख़ुद को उठाकर व्हाइट हाउस में जगह बनाई।
मैं चकित हूँ, मिसेज़ रॉलिन्स।
तुम मेरा नाम जानती हो।
बिल्कुल जानती हूँ। आप द शाइनी शीट में हैं।
आप सब हैं।
आप लोगों के बारे में मैं हर दिन पढ़ती हूँ। आप मेरे लिए परिवार जैसी हैं।
मिसेज़ डेविडसोल।
मिसेज़ डॉनाह्यु।
मिसेज़ किंबर्ली-मार्को।
- हम तुम्हें नहीं जानते। - मैं मैक्सीन सिमन्स हूँ। ख़ुशी हुई।
- मैं दख़ल तो नहीं दे रही न? - दरअसल...
आपने नम्रता की मौत के बारे में जो कहा मुझे वह बहुत पसंद आया। मैं शोक मनाती हूँ। मतलब, सच में।
हम निश्चित रूप से अवसरवादी समय में रहते हैं।
सहमत हूँ, सहमत हूँ।
तो, हम कहाँ थे?
देवियों, डायना का सम्मान होने का जश्न मनाते हैं।
ख़ुशी हुई।
साल की सर्वश्रेष्ठ स्वयंसेवी,
हमारी सबसे अच्छी सहेली और बच्चों के कैंसर की सबसे बड़ी दुश्मन के नाम।
मुझे शर्म आ रही है, एवेलिन।
बॉल के लिए तुम्हारा गाउन कौन बना रहा है?
सेइल चैपमैन वाला ग्रेमैन बना रहा है, आप जानती हैं।
लेकिन यह गाउन या पार्टी के बारे में नहीं है। वह मेरी रात नहीं है।
वह कैंसर की रात है।
हाँ।
सच कहूँ तो, मुझे वाक़ई लगा था कि यह साल
फिर से एवेलिन का साल होगा।
- हम सबको लगा था। - मैं भले ही साल की सर्वश्रेष्ठ स्वयंसेवी न हूँ,
लेकिन इससे मुझे और ज़्यादा ज़रूरी काम करने का समय मिल जाता है।
ओह, हाँ।
- किसे ग्लास भरवाना है? - जान, तुम जानती हो मुझे चाहिए।
वैसे, धन्यवाद।
मेरे साथ आओ। अभी।
मैं अपनी ड्रिंक ख़त्म कर लूँ तो आपको ऐतराज़ होगा?
क्रीम डे ककाओ को पाने के लिए यह दयालु जनाब बहुत कठिन परिस्तिथियों से गुज़रे हैं।
मैं तुम्हारी गरिमा को चार सेकंड और दूँगा,
वरना उसके बाद वह दयालु जनाब तुम्हें यहाँ से घसीट कर ले जाएगा।
यह कोरिया के युद्ध में था। यह बहुत कुछ कर सकता है।
तुम्हारी सेवा के लिए धन्यवाद, फ़ौजी।
तुम सुरक्षा से बचकर अंदर कैसे घुसी?
मैं पीछे से आई थी।
पाम रोयाल में पीछे की तरफ़ कोई दरवाज़ा नहीं है।
मैंने कब कहा कि मैं दरवाज़े से आई थी।
- मैं दीवार कूदकर आई थी। - अच्छी खिलाड़ी हो।
मेरा खिलाड़ी होना मेरे कई सकारात्मक गुणों में से एक है
जो मुझे पाम रोयाल में सदस्यों के रोस्टर में
एक अद्भुत नया सदस्य बना देंगे।
तुम कभी पाम रोयाल की सदस्य नहीं बनोगी।
मैं जानती हूँ कि इतनी उच्च गुणवत्ता पाना कठिन है।
लेकिन अगर मौक़ा मिले तो मैं ज़रूर पा सकती हूँ।
जैसा कि आप जानते हैं, सदस्यता की प्रक्रिया मात्र शुरू करने के लिए भी
मेरा एक सदस्य द्वारा नामांकित किया जाना ज़रूरी है।
और मैं वह कैसे करवा सकती हूँ अगर मैं यहाँ किसी से जान-पहचान न करूँ?
मैं बस एक बहुत अच्छी इंसान हूँ,
पाम बीच में नई हूँ, एक-दो सहेलियाँ बनाना चाहती हूँ।
पाम रोयाल तेज़ी से बदलती दुनिया में सुरक्षा का प्रतिनिधित्व करता है,
जो पवित्र है उसे साकार करता है।
परिष्कृत साहचर्य, पवित्रता और दिल में एक गहरा दृढ़ विश्वास
कि सुंदरता अभी मरी नहीं है।
ठीक है। उठ जाइए।
रॉबर्ट तुम्हारी तस्वीर लेगा।
आपको पछतावा नहीं होगा।
- चलिए। - मैं वादा करती हूँ। धन्यवाद!
- चलिए, करते हैं। - धन्यवाद! यहाँ पर? ठीक है।
हे, भगवान। यह कितना रोमांचक है। ठीक है।
नहीं, नहीं। रुको। नहीं। यह कैसा रहेगा?
यह तो ग्रांड बॉलरूम है।
अंदर मत आने देना
तस्वीरों से कहीं ज़्यादा बड़ा।
पता है, इसी डांस फ़्लोर पर
मार्जोरी मैरीवेदर पोस्ट ने एक जोसफ़ केनेडी की इश्कबाज़ी को नकार दिया था...
- वाह। - ...वही जोसफ़ जो स्वर्गीय राष्ट्रपति के पिता थे।
अविश्वसनीय। सुनिए। सुनिए।
- इस तरफ़, प्लीज़। - ख़ुशबू अच्छी है।
- कोई नमकीन बिस्कुट बना रहा है? - नमकीन ब्रेड।
आज की सुबह शानदार हो, दोस्तों।
ठीक है। तो, ठीक है। अगली बार मिलते हैं।
- उम्मीद है कि नहीं मिलेंगे। - वैसे, रॉबर्ट, मैं तुम्हें जानती ही नहीं थी।
मेरे पैजेंट के दिनों से ही,
मैंने अथक सकारात्मकता का रुख अपनाया हुआ है।
जब मैं पैजेंट में हिस्सा लेती थी,
दूसरे प्रतिभागी मुझे कम आँकते थे।
यही बात पूरे पाम बीच पर लागू होती थी।
यहाँ राज करने वाली महिलाएँ एक चीज़ के पीछे भाग रही थीं :
सीज़न की रानी।
लेकिन जल्द ही वे मुझसे प्यार करेंगी।
जल्द ये पैसों की भूखी मेरी क़ीमत जान जाएँगीं
और उसी बात को मानेंगी जिसे मैंने हमेशा से जाना है...
कि मैं उनमें से एक हूँ।
हर शख़्स को पूरा भरोसा होना चाहिए कि निजी महिमा का मार्ग ख़ुद-ब-ख़ुद सामने आ जाएगा
अगर वह पूरी तरह से सकारात्मक रहे।
डेस्टिनी विस्टास
मैं बहुत ख़ुश हूँ कि हमें एक ही माप के कपड़े आ जाते हैं, नॉर्मा। यह वाली सबको बहुत पसंद आई।
हाइड्रैंजिया छाप वाली मैक्सी, पहनने की हिम्मत करूँ?
मैं हिम्मत करूँगी।
ये गहने शानदार है, नॉर्मा।
पर्स।
गुच्ची का छोटा पर्स। मैं ले लूँ? हाँ, मुझे ले लेना चाहिए।
तुम मेरे साथ बहुत अच्छा बर्ताव करती हो, नॉर्मा।
मैं इन्हें कल वापस ले आऊँगी। बाहर बहुत गर्मी है।
मौसम वाली महिला ने कहा था कि सड़क पर सच में अंडा पका सकते हैं।
मुझे पकाकर देखना होगा।
ठीक है।
मैं तुम्हें बहुत गर्वित करूँगी।
तुम थोड़ा आराम कर लो। ठीक है।
यह सच है कि इस समय
मेरे रहने की स्थिति शानदार नहीं है।
लेकिन मेरी क़िस्मत तक पहुँचने से पहले यह तो बस
काम करने का एक अस्थायी आधार था।
...आपातकाल समस्या : वियतनाम में चल रहा युद्ध।
चार महीने पहले मैंने पद संभाला था,
तब से मेरा सारा समय और सारी ऊर्जा
वियतनाम में शांति लाने के तरीके को ढूँढने में ही ख़र्च हो रहे हैं।
मैं जानता हूँ कुछ लोगों का मानना है
कि मेरे अधिष्ठापन के साथ ही मुझे युद्ध ख़त्म कर देना चाहिए था।
मैं इसे ख़त्म करना चाहता हूँ।
अमेरिका के लोगों...
मैंने पूरी ईमानदारी के साथ वियतनाम के तथ्य बताने की कोशिश की है
और अमेरिका के लोगों को मैं ईमानदारी से बताना जारी भी रखूँगा।
धन्यवाद।
हैलो! एक और महिला के लिए एक पल दोगी?
क्या कहा और माफ़ करना।
वैसे, शायद तुमने सुना होगा,
बहुत बड़े बदलाव की हवा चली है और तुम उसका हिस्सा हो।
मैं लिंडा शॉ हूँ।
मैक्सीन।
हाँ, तुम हो।
मैं ऐसी औरतों के एक समूह का हिस्सा हूँ
जो वैश्विक बहनचारे की सामूहिक चेतना को बढ़ाने के लिए समर्पित हैं।
- मुझे वह बहुत अच्छा लगा। लेकिन सुनो, लिंडा... - हाँ।
...मुझे नाखूनों की सुंदरता बढ़वाने जाना है।
मुझे बस कुछ मिनट तुमसे तुम्हारे बारे में पूछना है।
- मेरे बारे में? - हाँ।
तो, पूछ लो।
तुम नौकरी करती हो, मैक्सीन?
- हे, भगवान, नहीं। - तुम नौकरी करना चाहती हो?
भगवान, नहीं।
शोध से पता चलता है कि जो औरतें घर पर रहती हैं
वे गुस्से और उदासी की भावनाएँ दर्शाती हैं।
एक मुस्कान के पीछे अपनी चिंता और अपनी निराशा को छिपाते हुए,
जब, असल में, वे अंदर से मर रही होती हैं।
मैं अंदर से मर नहीं रही हूँ।
तुमने उस समस्या का नाम सुना होगा जिसका कोई नाम नहीं है?
चूँकि उसका कोई नाम नहीं है, तो नहीं सुना।
बैटी फ़्रीडैन ने यह नाम दिया था।
नाख़ुश महिलाएँ ख़ुद को इस विचार में डुबो रही हैं
कि उन्हें अपने घर के बाहर कोई महत्वाकांक्षा नहीं रखनी चाहिए।
यह लो। गुरुवार के मंडल का एक निमंत्रण है।
तुम्हें आना चाहिए।
"हमारे शरीर, हमारी ताकें।"
यह एक पुस्तक की दुकान है। वंचित लोगों के उत्थान के लिए सुरक्षित समर्पित स्थान।
औरतें, अश्वेत औरतें, मूल निवासी औरतें
और हर तरह की लैंगिकताएँ।
मुझे तुम्हारा भाषण अच्छा लगा।
बस बात यह है... हम दान-दक्षिणा का सीज़न शुरू करने वाले हैं
और मेरा समय बस मेरा नहीं है।
मैक्सीन!
क्या तुम नहीं जानती कि सभी महिलाएँ अपने अस्तित्व तक के अधिकार के लिए लड़ रही हैं?
ईमानदारी से, शायद तुम थोड़ी नाटकीय और ढीठ बन रही हो।
तुम खाते-पीते घर की लगती हो और मैं अच्छे तरीके से कह रही हूँ।
साफ़ है कि तुम पढ़ी-लिखी हो। साथ ही, तुम अमेरिकन हो।
तुम जानना चाहती हो कि जब मैं तुम्हें देखती हूँ तो मुझे क्या दिखता है, लिंडा?
मुझे एक जीवंत महिला दिखती है
जिसकी इकलौती सीमा ख़ुद के लिए कल्पना की कमी है।
लेकिन मैं वाक़ई उम्मीद करती हूँ कि तुम अपनी पार्टी के मज़े लोगी, सच में।
जब स्वयंसेवा के लिए सम्मानित किया जाता है तो कौन सा रंग पहनना चाहिए?
जब पूरा शहर आपकी सलामती का जाम पी रहा हो।
ड्रेस का रंग क्या है?
अरे, अभी तक ड्रेस नहीं ली है। बस अपने विचार बोल कर बता रही हूँ, मिट्ज़ी।
बहुत सी महिलाओं को फूलों वाला गुलाबी पसंद आ रहा है। गुलाबी के लिए, बिना रंग के जाना होगा।
मुझे बहुत अच्छा लगा। चलो आज़माते हैं।
तुमने आज सुबह का द शाइनी शीट देखा?
उसमें लिखा था, "हार का सामना करने के बाद भी एवेलिन रॉलिन्स इस शहर पर राज करने को तैयार है।"
मैं पढ़ती नहीं हूँ।
मिट्ज़ी, तुमने निराश कर दिया। तुम किसी दिन बड़ी होकर नौकरी से छुटकारा नहीं पाना चाहती?
मैं मॉडल बनूँगी। मैं हर खाली शनिवार को बार्बीज़ॉन में पढ़ने जाती हूँ।
वैसे, अपनी पढ़ाई के लिए ज़्यादा क़र्ज़ मत लेना।
ठीक है, कह दो कि तुम मुझसे प्यार नहीं करती।
यह तो एक क्यूबन रेस्तराँ में बैठी सम्मानित स्वयंसेविका है।
आख़िर डायना डॉनाह्यु यहाँ वेस्ट पाम बीच में क्या कर रही है?
आपको क्या लगात है वे किस बारे में बात कर रहे हैं?
देखकर ही लगता है कि दो प्रेमियों के बीच झगड़ा चल रहा है।
आपको कैसे पता?
देखा उसने किस तरह से कुर्सी को गिराया?
यह है चाहने वाले के लिए जुनून, अगर तुमने देखा हो।
वह जा रहा है, गुस्से में। यह अच्छा नहीं है।
उसे देखो। वह बिल्कुल टूट गई है।
अब वह अपनी गाड़ी पर झुक रही है।
मिट्ज़ी, यह मेरी महिमा का खुलता हुआ रास्ता है।
बेचारी डायना घबराई हुई थी।
मैं एक पूर्ण अजनबी की तरह उससे छुपकर नहीं निकल सकती थी।
बिल्कुल, वह दुखी थी।
लेकिन अगर मैंने सबके सामने उसकी कमज़ोरी का सामना किया होता,
वह मुझे कभी अपने राज़ नहीं बताती।
यह बहुत संभलकर किया जाना था।
परिचय, बुद्धिमानी से।
हे, भगवान! हे, भगवान! हे, भगवान! हे, मेरे...
तुम ठीक हो? यह सब मेरी ग़लती है।
नहीं, मैं ठीक हूँ।
यह बस छोटी सी खरोंच है।
खरोंच? तुम्हारा बंपर अंदर घुस गया है।
मुझे तुम्हारे नुकसान की भरपाई करनी होगी।
अरे, नहीं, प्लीज़, मैं नहीं ले सकती।
हम पहले मिले हैं, है न? मिसेज़ सिमन्स, यही नाम था?
था... है। वैसे, हाँ।
प्लीज़, मुझे बहुत बेहतर लगेगा
- अगर तुम थोड़े पैसे ले... - प्लीज़, नहीं।
क्यों न बस मेरे लिए लंच खरीद दो?
- तुम्हारा माथा, उससे ख़ून निकल रहा है। - क्या?
- हमें एंबुलेंस बुलानी होगी। - अरे, नहीं, प्लीज़।
मैं अपनी तरफ़ किसी का ध्यान आकर्षित नहीं करना चाहती।
शायद तुम मुझे बस आपातकाल कक्ष तक अपनी गाड़ी में ले चलो?
मैं उससे बेहतर कर सकती हूँ और मैं तुम्हें अपने निजी डॉक्टर के पास ले चलती हूँ।
अगर तुम ज़ोर दे रही हो तो।
यह शानदार है कि तुम मुझे यहाँ इतनी जल्दी ले आई। मैं वाक़ई इसकी सराहना करती हूँ।
ईमानदारी से, इतना तो मुझे करना ही था। डॉ. प्रेस्कॉट मेरे साथ बच्चों के कैंसर बोर्ड में हैं।
हमारे परिवार एक दूसरे को
लगभग 75 सालों से जानते हैं।
मेरी दादी इनकी माँ की दूसरी कज़िन थीं।
काफ़ी गहरा नाता है।
क्या तुम्हारा परिवार है, मैक्सीन?
हाँ, मेरा पति है।
वह पायलट है।
सम्मानित पायलट, जो पायलटों के समुदाय में बहुत नामी है।
और वह प्लास्टिक और माउथवॉश विरासत का एकमात्र वंशज है।
प्लास्टिक और माउथवॉश?
वैसे, प्लास्टिक और माउथवॉश दोनों में एक ही परिवार का कारोबार है।
क्या वह एक डेलाकॉर्ट है?
हाँ। हाँ, वह है।
तुम्हें उसी से बात शुरू करनी थी।
वैसे, मैं पाम बीच में नई हूँ।
- मैं समझ गई थी। - मैं दिखावा नहीं करना चाहती थी।
वैसे, मैं ख़ुद भी यहाँ पिछले तीन सीज़न से ही हूँ।
और देखो तुमने कितना कुछ हासिल कर लिया है। तीसरे साल में तुम्हें सम्मान मिल रहा है।
मैं जल्दबाज़ी में ऊपर चढ़ी।
वाह।
क्या कहती हो, इसके बाद, तुम और मैं चलकर सलाद खाएँ?
मैं क्लब में शामिल होने के बारे में तुमसे बहुत से सवाल पूछना चाहती हूँ।
मैक्सीन, मैं ईमानदारी से कहूँ? मुझे तुम्हें इस मुसीबत में डालकर बहुत बुरा लग रहा है।
लेकिन मुझे डर है कि हम दोनों के बीच दोस्ती नहीं हो सकती।
- क्यों नहीं? - इसे समाज स्वीकार नहीं करेगा, बस इतना ही।
नई लड़की होने में बहुत अकेलापन है, डायना। तुम्हें तो पता होना चाहिए।
अगर मैं तुम्हारी प्रायोजक बनती हूँ तो दीक्षा शुल्क 30,000 डॉलर है,
साथ ही मासिक 500 डॉलर।
सच बताना, तुम्हारे पास इतना पैसा है क्या, मैक्सीन?
भगवान, अपमान कर रही हो।
मैक्सीन! तुम्हारा पर्स गुच्ची के 1960 के संग्रह से है।
यह प्यारा है, गुणवत्ता अच्छी है, पर कहते हुए बुरा लग रहा है कि तुम हम जैसी अमीर नहीं हो।
डायना!
यहाँ कैसे आना हुआ, बच्ची?
हैलो, पर्सी! यहाँ मैक्सीन को एक सड़क दुर्घटना के बाद अच्छा महसूस नहीं हो रहा है।
देख लेते हैं।
तो, क्या हुआ था, बच्ची?
डायना ने मेरी बेल्वेडेयर को टक्कर मार दी।
डायना?
- तुम इस दुर्घटना में शामिल थी? - यह थी।
मैं बिल्कुल ठीक हूँ।
मैक्सीन को देख लेने के बाद, मैं तुम्हारी पूरी जाँच करूँगा।
- उसकी ज़रूरत नहीं होगी। - मैं ज़ोर देता हूँ।
मतलब, तुम्हें इनको सुनना चाहिए, डायना। यह सही कर रहे हैं।
अगर तुम्हारे आंतरिक अंगों में चोट आई होगी तो?
मैंने मना कर दिया।
मैं मैक्सीन से सहमत हूँ, डायना।
- तुम यहीं हो। जाँच करने में क्या हर्ज़ है। - मुझे जाँच नहीं करवानी।
मैं तुम्हें नींद की गोली दे दूँगा।
मुझे नींद की गोली नहीं चाहिए। मैं जाना चाहती हूँ, प्लीज़।
मैक्सीन, कमबख़्त तुम जल्दी करोगी। प्लीज़!
डायना, तुम उत्तेजित हो रही हो। सुनो, तुम्हें नींद की गोली लेनी ही होगी।
मैं इसे देखती हूँ। कुछ बड़ी बात नहीं होगी। ठीक है।
तुम अंदर ठीक हो?
डायना? जान, वह तुम्हारे डॉक्टर हैं।
तुमने कहा था वह परिवार जैसे हैं। तुम उन्हें जाँच क्यों नहीं करने दे रही?
मुझे ऐसा लग रहा है कि इस रोने-धोने का
आज की दुर्घटना से कोई लेना-देना नहीं है, है न?
नहीं।
मैं सुनने में बहुत अच्छी हूँ।
- तुम बहुत दयालु हो, लेकिन... - नहीं, पर सुनो... डायना, डायना,
मैं उन लोगों में से किसी को नहीं जानती जिन्हें तुम जानती हो।
इसलिए, अगर तुम्हें अपने मन से बोझ हल्का करना है, तो, मुझसे बेहतर कोई नहीं मिलेगी।
मुझे अंदर आने दो।
लड़की, सब ठीक है।
तुम बस मुझे सब कुछ बता दो।
कुछ भी मत छोड़ना।
बेशक, मैं इसे जन्म नहीं दे सकती।
तो, उसे अपने पति का बच्चा बता देना।
अटलांटा में मेरी सहेली क्रिसी ने यही किया था।
इस फ़रेब में बच्चे का रंग ग़लत हो सकता है।
सैन हुआन में एक डॉक्टर है जो ऐसी चीज़ें संभालता है।
मेरी सहेली, हैदर क्विंसी मनीपेनी कई बार इसी काम के लिए उसके पास गई है।
लेकिन उसका विवेक और उसकी छुरी, दोनों सवालिया हैं।
पर, फिर भी... वह तुम्हारा जवाब है।
मैं ऐसे ही गायब नहीं हो सकती।
पैरी शुक्रवार को सीज़न के लिए पहुँच जाएगा
और शनिवार को बॉल है और फिर मैं कहीं नहीं जा पाऊँगी।
ओह, हाँ।
देखो, मैं तुम पर ज़ोर नहीं डाल रही, लेकिन एक और विकल्प है।
बच्चा पैदा कर लो। अपने क्यूबा वाले के साथ जाओ। तुम उससे प्यार करती हो।
वह क्लब में टेनिस पेशेवर है, मैक्सीन।
यह रूमानी है।
रूमानियत। मुझे रूमानियत के बारे में यह मालूम है।
मेरा पहला पति बहुत घटिया था।
उसके तगड़े ट्रस्ट फ़ंड ने
उसकी हरक़तों में आग में घी डालने का काम किया।
और जब मैंने 30 साल की हो जाने का कभी ना माफ़ किया जाने वाला पाप किया,
उसने दूसरी औरत ढूँढ ली।
और मुझे मिला पार्क एवेन्यू का पूरी एक मंज़िल का फ़्लैट और मोटा पैसा।
और अब, मैं यहाँ पैरी के साथ हूँ।
और छह महीने बाद मैं 40 की हो जाऊँगी।
और आने वाले किसी भी साल में, जल्द ही, मेरा अनुमान है...
वह मुझे छोड़ देगा।
मेरी जगह वह किसी आफ़त की पुड़िया को ले आएगा
जिसका पति एक "दुखद जहाज़ दुर्घटना" में चल बसा होगा।
और जब वह होगा,
तब पाम बीच की जायदाद और मेरे गहनों का संग्रह ही...
मेरे साथी बनेंगे।
जब तक कि किसी तेल के कुएँ का कोई बूढ़ा मालिक तय नहीं कर लेता कि वह अकेला है
और कि पार्टियों में मैं उसे शर्मिंदा नहीं करूँगी।
मैं इस बात को जानकर शांत हूँ कि मेरी शादी टूट जाएगी,
लेकिन शादी को तोड़ने की शुरुआत मैं नहीं कर सकती।
अगर मैंने ऐसा किया, तो मैं सब कुछ खो बैठूँगी।
तो तुम समझी, केवल ग़रीब लोग ही रूमानियत में पड़ सकते हैं।
वैसे, निश्चित रूप से मेरे लिए यह सच है।
मतलब, मैं यह नहीं कह रही कि मैं ग़रीब हूँ।
मैं प्यार की धनी हूँ।
मैं प्यार में सबसे ज़्यादा विश्वास रखती हूँ।
प्यार एक झूठ है।
- नहीं, वह नहीं है। - वह है।
- वह नहीं है। - वह है।
वह नहीं है।
मैं तुम्हें घर ले चलती हूँ।
नहीं! नहीं, तुम पहले ही बहुत कुछ कर चुकी हो, प्लीज़।
मेरे सामने दंभी होने की ज़रूरत नहीं है, मैक्सीन। मुझे उम्मीद है कि वह हम पीछे छोड़ चुके हैं।
सागा मोटर होटल
तुम यहाँ रहती हो?
बस घर के तैयार हो जाने तक।
ठीक है।
धन्यवाद, मैक्सीन, आज जो किया उस सब के लिए।
शायद हम कल फिर से कर सकते हैं।
गाड़ी की दुर्घटना।
एक अजनबी को अपने सारे राज़ बताना।
एक आदमी का दिल तोड़ना। मैं यह नहीं कह सकती कि मैं ये सब दोबारा करना चाहती हूँ।
शायद मेरा मतलब दोस्ती वाले हिस्से से था।
मैं शहर में नई हूँ और मैं बहुत ज़्यादा अकेली हूँ।
तुम चीज़ों को अजीब बनाने में बहुत अच्छी हो। तुम्हें उसे सुधारना चाहिए।
मेरा कुछ भी कहने का मतलब तुम्हें असहज करना नहीं था।
और तब भी, तुमने कर दिया।
हाँ।
हमारे शरीर, हमारी ताकें
मैं कुछ ऐसा ढूँढ सकती हूँ जिससे तुम्हारा काम जल्दी हो जाए।
तुम मेरे लिए ऐसा करोगी?
डायना, मैं बहुत उपायकुशल हूँ। और राज़ रखने में बहुत अच्छी हूँ।
सिमॉन डी बोवुआ ने "द सेकंड सेक्स" में लिखा था,
"कोई औरत बनकर पैदा नहीं होती, लेकिन बन जाती है।"
लिंडा और मैंने स्त्रीत्व की तीन सांस्कृतिक धारणाओं की खोज की है।
औरत हीन है।
वह समान वेतन के योग्य नहीं है क्योंकि वह हीन है।
ज़िंदा जला दी जाती है।
महिला निष्क्रिय है।
वह राजनीति अपने पति पर छोड़ देती है और बस सोफ़े पर पड़ी रहती है।
सिर कलम कर दिया जाता है।
महिला एक ख़ूबसूरत वस्तु है।
वह इच्छा का ठिकाना है, एक शरीर जिसे लूटा जाना चाहिए।
वह ख़ुद को नष्ट कर लेती है।
एक पल के लिए आँखें खुली रखकर मौन धारण करते हैं।
अपने साथी को देखिए। रोने की हिम्मत करिए।
- रोईए, हाँ। रोइए। - लिंडा।
मैक्सीन। हैलो, मैं ब... मैं ख़ुश हूँ कि तुम आई।
सुनो। सुनो, एक बहन को मदद चाहिए।
ठीक है, हम बस...
कितनी ख़ूबसूरती से मेज़ सजाई है।
यह हमारी लिंडा का काम है।
हम एक रिवाज़ के बीच में हैं,
और हम आँखों से बातें कर रहे हैं, तो...
मेरी सहेली को गर्भपात करवाना है।
हमारी मदद करना, प्रभु।
मैंने एक सहेली बना ली, नॉर्मा। एक असली सहेली।
वह समाज की सदस्य है। एक सम्मानित सदस्य।
तुम यक़ीन कर सकती हो?
मैं जानती हूँ कि ज़ोर से कहने पर बहुत फूहड़ लगता है।
लेकिन मैं जानती हूँ कि तुम्हें पता है मेरी ज़िंदगी में बहुत सारा प्यार है,
बहुत सारा।
बस जैसे-जैसे साल गुज़रते हैं, उस प्यार के सहारे जीना मुश्किल होता जाता है।
मैं इसे मुस्कुराहट के साथ करने की कोशिश कर रही हूँ, नॉर्मा। सच में। मैं बस थक चुकी हूँ।
बस करो, मैक्सीन! दया दयनीय लोगों के लिए है!
अरे, नॉर्मा!
तुम्हारे पास इस दशक का कोई सामान क्यों नहीं है?
काश हमारे जूतों का माप एक-सा होता।
तुम वाक़ई कोशिश कर रही हो, है न, नॉर्मा?
सच कहूँ तो, तुम एक प्रेरणा हो।
जानती हो, केवल मैं हूँ जो तुमसे मिलने आती है।
कल मिलती हूँ।
पक्का करना कि इसे संभाल लो।
जी, मैडम।
मैं कल वापस आऊँगी।
उसे कोई अंदाज़ा नहीं था कि उस पर किसी की नज़र थी।
वह इतनी ज़्यादा, मुझे नहीं पता...
मानवीय दिख रही थी।
चुराया है?
किसी को इसकी याद नहीं आएगी।
क्या ये चुराए हुए हैं?
मेरा परिवार इस समय वाक़ई बहुत संघर्ष कर रहा है।
तो मुझे लगता है कि सही दाम के लिए वे इनसे जुदा हो जाएँगे।
मैं इन सबके तुम्हें 20 दूँगा।
बीस डॉलर?
बीस हज़ार। जहाँ से ये लाई हो, वहाँ ऐसे और भी हैं?
परिवार में इस समय बहुत ज़्यादा संघर्ष है।
यह लीजिए, मैडम।
धन्यवाद।
स्वर्ग की एक अप्सरा यहाँ आ गई है।
डायना!
ग्रेमैन। क्या कोई और औरत यहाँ आई थी?
आई थीं। लेकिन सम्मान तुम्हारा हो रहा है। मैं तुम्हें किसी से कम नहीं लगने दूँगा।
एवेलिन क्या पहन रही है?
आस्तीन वाली ड्रेस।
तुम बहुत बुरे हो, ग्रेमैन। एवेलिन समय के साथ चलने के लिए बहुत मेहनत कर रही है।
वैसे, वह हार रही है।
उसके पति के कारण वह बहुत परेशान है,
इतने सालों से अस्पताल के अंदर-बाहर कर रही है।
ओह, हाँ। अब वह मौत के बहुत क़रीब है।
हर तरफ़ से ऊपर चढ़ने का मौक़ा है।
ग्रेमैन। उसने कहा था कि उसकी नज़रें किसी ज़्यादा महान चीज़ पर टिकी हैं।
बच्चों के कैंसर से ज़्यादा महान केवल एक चीज़ है, वह है बीच बॉल
और हम सब जानते हैं कि इस साल वह नहीं हो रहा है।
एक युग का अंत हो गया है।
यह बहुत दुख की बात है, है न?
मुझे जल्दबाज़ी करना बिल्कुल पसंद नहीं है,
लेकिन हमें जाकर एक दोस्त से चाय के लिए मिलना है।
हाँ, हाँ।
ग्रेमैन, मैं इसे लेने किसी को गुरुवार को भेज दूँगी?
यह तैयार रहेगी।
बाय, ग्रेमैन।
ग्रेमैन के सामने कुछ न कहने के लिए मैं तुम्हारी आभारी हूँ।
वह बहुत अफ़वाहें फैलाता है। लेकिन सच में, वह कमाल के कपड़े बनाता है।
हम सबके अपने-अपने हुनर हैं।
हाँ।
मैक्सीन, मुझे एडी से सच में प्यार है।
समझी? मैं उसका बच्चा पैदा नहीं कर सकती।
बिल्कुल, तुम नहीं कर सकती हो।
और वह इस बारे में कभी नहीं जान सकता। वह टूट जाएगा।
उसे पता नहीं चलेगा। चिंता मत करो।
तुम द शाइनी शीट पढ़ती हो?
- नहीं। - पढ़ना चाहिए।
ख़ैर, उन पन्नों पर मौजूद महिलाओं की कोई पहचान नहीं है, कोई क़ीमत नहीं है, कोई प्रभाव नहीं है।
वे महिलाएँ पूरी महिला जाति को गर्वित करती हैं।
वे अच्छे कामों के लिए बहुत सारा पैसा इकट्ठा कर रही हैं और साथ ही सुंदर दिख रही हैं।
मेरी भाषा के लिए माफ़ करना,
लेकिन मेरा उन बेकार वेश्याओं की चालों से कोई सरोकार नहीं है।
लिंडा आना नहीं चाहती थी?
लिंडा को तुम्हारी सहेली जैसी औरतें बहुत गुस्सा दिलाती हैं।
डायना... वह ठीक रहेगी, है न?
वह ठीक रहेगी।
और वैसे ये औरतें हैं कौन? मैंने पूछा तक नहीं।
ये सभी नर्सें हैं, एक गुप्त समूह।
अस्पताल का समय ख़त्म होने के बाद, डॉक्टर उन्हें इस जगह का इस्तेमाल करने देते हैं।
फ़्लोरिडा में इससे बेहतर कुछ नहीं है,
इतने पैसे में इतना साफ़-सुथरा और सुरक्षित।
वह एक नई सहेली है और मैं बस सुनिश्चित करना चाहती हूँ कि वह ठीक है।
मैक्सीन, तुम नारीवादी हो।
मैं?
उसका अगले कुछ दिनों तक कौन ख़्याल रखने वाला है?
- मैं रखूँगी। - थोड़ा सा ख़ून दिखना सामान्य है,
लेकिन ज़्यादा ख़ून बहे और और बुख़ार आए तो ध्यान रखना।
अगर कुछ गड़बड़ हो भी जाए, जो कि नहीं होनी चाहिए, तो तुम यहाँ कभी नहीं आई थी।
तकनीकी रूप से, तुम एक भगौड़ी हो, तो चुप रहो।
ठीक है, बहना।
नहीं, 1,000 डॉलर दो। नकद।
डायना ने तुम्हें भुगतान नहीं किया? सच कहूँ तो यह बहुत ज़्यादा है।
यहाँ हालातों के हिसाब से भुगतान लिया जाता है।
तुम्हें देखकर लगता है कि तुम इतना दे सकती हो।
तुम बहुत दयालु हो।
पकड़ लिया?
मैं सोचती रहती हूँ कि जो हो सकता था, वह कितना ख़ूबसूरत हो सकता था।
लेकिन यह सही फ़ैसला था।
बिल्कुल।
हो सकता है कि मेरी आज तक की इकलौती सच्ची सहेली तुम ही हो।
तुम बहुत अच्छी हो, मैक्सीन।
यह तो कुछ नहीं है।
मैं...
सच कहूँ तो मुझे बहुत अच्छा महसूस हो रहा है, जैसे कभी कुछ हुआ ही नहीं था।
तुम ठीक हो।
क्या तुम सिएल जाकर शनिवार के लिए मेरा गाउन ले आओगी?
मैंने ग्रेमैन को फ़ोन कर दिया है। वह तुम्हारे इंतज़ार में है।
इस काम के लिए तुम्हारे पास लोग नहीं हैं?
मेरे पास तुम हो, मेरी सहेली।
मुझे बहुत ख़ुशी है कि तुम ऐसा सोचती हो।
मैं गँवार नहीं दिखना चाहती।
लेकिन चूँकि तुम्हारी तबियत काफ़ी बेहतर है,
मैं सोच रही थी कि तुम मेरी प्रायोजक बनने के बारे में दोबारा सोचोगी।
मैं तुम्हारी प्रायोजक नहीं बनूँगी, मैक्सीन।
मेरे पास पैसा है। मेरे...
हाँ, डेलाकॉर्ट के करोड़ों।
मैंने तुम्हें कभी नहीं बताया डगलस और मैं कैसे मिले थे।
- वह प्लास्टिक और माउथवॉश वाला? - हाँ।
वह मिस चैट्टैनूगा पैजेंट का जज था।
अच्छा।
ख़ैर, मैं फ़ाइनल राउंड में थी। ईवनिंग गाउन, स्विमसूट सब हो चुका था
और बस साक्षात्कार का हिस्सा बाकी था।
मैं इस श्रेणी में अकसर बहुत अच्छा करती थी।
इस बार, सवाल ने मेरे होश उड़ा दिए।
"आपकी सबसे बड़ी खामी क्या है?"
मतलब, यह इस तरह का सवाल है जिसका पैजेंट वाली लड़कियाँ
मुस्कुराते हुए तिरस्कारपूर्ण जवाब देती हैं
और साथ ही अपनी साख बनाए रखती हैं।
पता है, जैसे, "मेरी बहन कहती है कि मैं ज़रूरत से ज़्यादा उदार हूँ" या ऐसा कुछ।
लेकिन सच कहूँ तो मैं एक भी खामी के बारे में नहीं सोच पाई।
तो मैंने वही कहा। मैं ईमानदार थी।
मैंने कहा, "देखिए, मैं जो हूँ उसमें बहुत ख़ुश हूँ।"
और मैं हार गई।
मैं साक्षात्कार में उच्च अंकों के साथ गई थी,
लेकिन क्योंकि मैंने ख़ुद को बहुत ज़्यादा समझा और मैं झूठ नहीं बोल पाई,
मैं तबाह हो गई।
डगलस इकलौता जज था जिसे मेरा जवाब अच्छा लगा था।
उसने दूसरों जजों के साथ मेरे खिलाफ़ वोट दिया। लेकिन जानना चाहती हो क्यों?
क्योंकि अगर मैं जीत गई होती, तो मैं मिस टेनेसी बन जाती
और फिर मिस अमेरिका और फिर मैं दुनिया की हो जाती।
और डगलस चाहता था मैं उसकी बनकर रहूँ।
मुझे कुछ समझ नहीं आ रहा है, मैक्सीन।
मैं तुमसे कह रही हूँ कि मेरी मदद करो...
यहाँ की बनने में।
तुम इसे पाने के लिए इतनी हताश क्यों हो?
तुम क्यों हो?
तुम नहीं जानती कि असली इंसान होना क्या होता है, डायना।
यह तुम्हारी सोच से ज़्यादा डरावना है।
"असली।"
अगर तुम यहाँ से दाएँ मुड़ो, तीन ज़मीनें छोड़कर,
वहाँ आती है डेलाकॉर्ट हवेली। लेकिन तुम वह जानती थी, बेशक़।
मैं... दरअसल, मैं जानती थी।
और क्या तुम्हें पता था कि उस संपत्ति की मालकिन ही सालाना बीच बॉल की मेज़बानी करती है?
मुझे पता था। बेशक मुझे पता था।
और क्या तुम्हें पता था कि इस साल बीच बॉल नहीं होगा, मैक्सीन?
क्योंकि आख़िरी डेलाकॉर्ट मौत के कगार पर खड़ी है।
और मैं आश्वस्त करती हूँ कि जब वह गुज़र जाएगी,
वह बीच बॉल और डेलाकॉर्ट परिवार का अंत होगा।
तुम झूठी हो, मैक्सीन।
लेकिन तुमने कहा था कि मैं तुम्हारी अब तक की इकलौती सच्ची सहेली हूँ।
मैंने ऐसा कुछ नहीं कहा था। मैं चाहती हूँ तुम चली जाओ, प्लीज़।
अब कौन झूठी है?
तुम हो!
भगवान!
मैं एक आख़िरी बार उसे यह पहनते हुए देखना चाहता था,
लेकिन शायद मुझे द शाइनी शीट का इंतज़ार करना होगा।
उम्मीद करता हूँ वह इसमें चमकेगी।
वह चमकेगी।
ग्रेमैन।
हैलो।
अगर मिसेज़ डॉनाह्यु को कुछ बदलवाना हो तो आपको फ़ोन कर ले?
मेरे ग्राहक मुझे कभी भी फ़ोन कर सकते हैं, दिन हो या रात।
मिसेज़ डॉनाह्यु को पता है।
मुझे यक़ीन है वह ठीक रहेगी।
वह ठीक क्यों नहीं रहेगी?
मैं ऐसी किसी बात की ओर इशारा नहीं करना चाहती थी।
लेकिन तुमने किया।
ग्रेमैन, यह जानकर बहुत अच्छा लगा कि इस मुश्किल समय में तुम डायना का
पूरा समर्थन कर रहे हो।
बिल्कुल।
और उसकी सहेली होने के नाते, इससे मुझे बहुत आश्वासन मिलता है।
मिसेज़ रॉलिन्स इंतज़ार कर रही हैं। तुम उन्हें देख लो। मैं ज़ोर देती हूँ।
लेकिन अमेरिका का राष्ट्रपति होने के नाते,
मैं अपने पद की शपथ के प्रति असत्य रहूँगा अगर मैं इस देश की नीति को
उन अल्पसंख्यकों द्वारा निर्देशित करने की अनुमति देता हूँ जो वह दृष्टिकोण रखते हैं
और जो सड़क पर प्रदर्शन करके इसे देश पर थोपने की कोशिश करते हैं।
आ रही हूँ!
आउच! यह तंग है।
आ रही हूँ!
यह मेरी ड्रेस है।
मैं बस माप के लिए पहनकर देख रही थी। मैं इसे उतार देती हूँ।
ग्रेमैन और एवेलिन रॉलिन्स मेरे लिए गनाश से कपकेक क्यों लेकर आए?
मुझे समझ नहीं आ रहा...
पाम बीच में, गनाश के कपकेक केवल बीमार लोगों को दिए जाते हैं।
लेकिन तुम बीमार नहीं हो।
किसी ने उन्हें ऐसा इशारा किया कि मैं हूँ।
मैं इतनी बेवकूफ़ कैसे हो सकती हूँ?
मुझे माफ़ कर देना। क्या तुम उन्हें फुसला पाईं?
तुमने उन्हें और क्या बताया?
कुछ नहीं। प्लीज़ मेरा विश्वास करो।
मैं उस तरह की औरत नहीं हूँ जो दूसरी औरत को धोखा दे। मैं एक नारीवादी हूँ।
तुम कुतिया हो।
मुझे तुम्हारा मुझसे इस तरह से बात करना बिल्कुल अच्छा नहीं लग रहा है, डायना।
मैं नाचीज़ नहीं हूँ। मैं तुम्हारे लिए बहुत क़ीमती इंसान हूँ।
क्या तुम्हारा कोई हिस्सा असली भी है?
क्या? इसका क्या मतलब है?
हैलो, जानेमन।
हैलो।
वैसे, तुम बहुत आकर्षक लग रही हो, है न?
बस डिनर के लिए है।
ऐरिज़ोना कैसा रहा?
ऐरिज़ोना तो ऐरिज़ोना जैसा ही था।
और यह डायना है, मेरी नई बहुत अच्छी सहेली।
कप्तान डगलस डेलाकॉर्ट सिमन्स।
एक पायलट?
और एक डेलाकॉर्ट?
क्यों न तुम अंदर जाकर अपने हाथ धो लो?
मैंने खाना मँगवाया है।
लज़ीज़।
वह। मैं तुम्हारे लिए उसकी उम्मीद करती हूँ। असली प्यार की।
मैं जानती हूँ कि तुम्हारे लिए तुम्हारी जगह के, तुम्हारी शादी की वित्तीय क़ीमत के क्या मायने हैं।
और मैं इसे अजीब नहीं बनाना चाहती, डायना।
मैं तुम्हारी अच्छी सहेली बनना चाहती हूँ।
सच कहूँ तो, तुम मेरे लिए इसे बहुत मुश्किल बना रही हो।
तीस हज़ार डॉलर।
क्लब में स्वागत है, मिसेज़ सिमन्स।
मिसेज़ डेलाकॉर्ट।
मैं बस आपको बताना चाहती हूँ कि मैं यहाँ आकर बहुत ख़ुश हूँ
और कि डायना मेरे चरित्र का प्रमाण दे सकती है।
आपकी ग्रासहॉपर।
धन्यवाद, फ़ौजी।
तुम्हें नहीं लगा था कि मैं कर पाऊँगी, है न?
आपको कुछ और चाहिए हो, तो मैं बार पर मिलूँगा।
रॉबर्ट? एक डेलाकॉर्ट को कम मत आँकना।
मैं ऐसा कभी नहीं करूँगा।
तुम्हें क्या लगता है वह कितना टिकेगी?
उसका काम तमाम है।
मैंने कहा था न मैं तुम्हें गर्वित करूँगी।
मैंने कर दिया।
मैंने सच में कर दिया!
नॉर्मा डेलाकॉर्ट
साल 1969 की सर्वश्रेष्ठ स्वयंसेवक
- क्या आप इसे पकड़ सकते हैं? धन्यवाद। - ज़रूर।
वह सच में चमक रही है।
मैं इसे पाम बीच की अच्छी औरतों के साथ बाँटती हूँ,
जो औरों से बेहतर जानती हैं कि परोपकार अपने घर से ही शुरू होता है।
तुम इसी के लिए पैदा हुए थे।
धन्यवाद, जान।
डगलस। तुम्हें देखकर मैं बहुत हैरान हूँ।
एवेलिन, बहुत लंबे समय बाद मिले हैं।
हाँ, सच में।
एवेलिन, यह मेरी पत्नी मैक्सीन है।
- हैलो। - मेरा मानना है कि हम पिछले हफ़्ते मिले थे।
तुमने मुझे बताया नहीं कि तुम कौन हो, जान। तुम्हें बता देना चाहिए था।
अब आप जान गई हैं।
डगलस, प्यारे। जाकर हमारे लिए शैंपेन ले आओ।
बिल्कुल।
आप दोनों, झगड़ना मत।
तुम भी।
वह हमेशा से बहुत प्यारा लड़का रहा है।
हाँ।
प्यारा और मनमौजी।
यह वाक़ई बहुत ख़ूबसूरत रात है।
है न?
डायना आज बहुत शानदार दिख रही थी, है न?
पता है, आख़िर में अच्छा ही हुआ कि उन लोगों ने मेरे बजाय उसका सम्मान किया।
हम दोनों में से वह वाक़ई ज़्यादा परोपकारी है।
लेकिन ज़ाहिर है, तुम पहले से जानती हो।
क्या कहा?
वह तुम्हारी प्रायोजक बन गई। और मैं कभी नहीं बनूँगी, तुमने जो किया उसके बाद तो नहीं।
मैंने डायना के साथ कुछ नहीं किया।
डायना नहीं, नॉर्मा।
तुम्हें लगता है कि मुझे नहीं पता क्या चल रहा है?
डगलस उसकी आँखों का तारा था। उसने उससे बहुत उम्मीदें लगा रखी थीं।
बजाय उसके, उसे एक नाकाबिल पैजेंट सुँदरी ने फँसा लिया।
तुम यहाँ की नहीं हो।
क्या हुआ था, मैक्सीन?
जो हादसा हुआ उसके बारे में मुझे कुछ याद नहीं है।
और इससे या तो बाकी सब झूठे बन जाते हैं...
या...
मैंने आपा खो दिया था।
उप-शीर्षक अनुवादक : प्रसून